CELEX: 62006CA0070
Language: et
Date: 2008-01-10 00:00:00
Title: Kohtuasi C-70/06: Euroopa Kohtu (esimene koda) 10. jaanuari 2008 . aasta otsus — Euroopa Ühenduste Komisjon versus Portugali Vabariik (Liikmesriigi kohustuste rikkumine — Liikmesriigi kohustuste rikkumist tuvastav kohtuotsus — Täitmata jätmine — Rahaline karistus)

8.3.2008   
            
            
               ET
            
            
               Euroopa Liidu Teataja
            
            
               C 64/6
            
         Euroopa Kohtu (esimene koda) 10. jaanuari 2008. aasta otsus — Euroopa Ühenduste Komisjon versus Portugali Vabariik
   (Kohtuasi C-70/06) (1)
   
   (Liikmesriigi kohustuste rikkumine - Liikmesriigi kohustuste rikkumist tuvastav kohtuotsus - Täitmata jätmine - Rahaline karistus)
   (2008/C 64/07)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: X. Lewis, A. Caeiros ja P. Andrade)
   
      Kostja: Portugali Vabariik (esindajad: L. Fernandes, P. Fragoso Martins ja J. de Oliveira)
   Kohtuasja ese
   Liikmesriigi kohustuste rikkumine — EÜ artikkel 228 — Euroopa Kohtu 14. oktoobri 2004. aasta otsuse kohtuasjas C-275/03 mittetäitmine — Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246) ebaõige ülevõtmine — Karistusmakse kehtestamise taotlus
   Resolutiivosa
   
               1.
            
            
               Jättes kehtetuks tunnistamata 21. novembri 1967. aasta dekreetseaduse nr 48 051, millega seatakse kahjutasu maksmine isikutele, kellele on tekitatud kahju riigihangetealaste ühenduse õigusnormide või nende ülevõtmiseks kehtestatud siseriiklike õigusnormide rikkumisega, sõltuvusse süü või tahtluse tõendatusest, ei ole Portugali Vabariik võtnud vajalikke meetmeid 14. oktoobri 2004. aasta otsuse kohtuasjas C-275/03: komisjon vs. Portugal täitmiseks ja on seega rikkunud EÜ artikli 228 lõikest 1 tulenevaid kohustusi.
            
         
               2.
            
            
               Mõista Portugali Vabariigilt Euroopa Ühenduste Komisjoni „Euroopa Ühenduse omavahendite” kontole kandmiseks välja trahv summas 19 392 eurot iga eespool viidatud 14. oktoobri 2004. aasta kohtuotsuse komisjon vs. Portugal täieliku ja tervikliku täitmise tagamiseks vajalike meetmete rakendamisega hilinetud päeva eest, alates käesoleva kohtuotsuse kuulutamisest kuni nimetatud 14. oktoobri 2004. aasta kohtuotsuse täieliku täitmiseni.
            
         
               3.
            
            
               Mõista kohtukulud välja Portugali Vabariigilt.
            
         
      (1)  ELT C 86, 8.4.2006.